Va participar en la Copa del món d'escacs de 2015, on fou eliminat en primera ronda per Wesley So. Va representar l'Iran a l'Olimpíada d'escacs de 2016. El 2017 va guanyar el Campionat d'escacs de l'Iran. El 2018 va guanyar el campionat del món juvenil, amb una puntuació de 9½/11, un punt sencer per damunt dels seus rivals, i amb una "performance" de 2823. Aquest títol li va permetre de participar en el Tata Steel Challengers el gener de 2019, on quedà vuitè amb 7/13 (+4–3=6).